Temeljem članaka 127. i članka 165. st, 1. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12,16/12 i 86/12) , i članka 60. Statuta škole, Školski odbor Osnovne Škole Selca, Selca, raspisuje

NATJEČAJ

za izbor i imenovanje ravnatelja Škole (m/ž)

Za ravnatelja može biti imenovana osoba koja ima visoku ili najmanje višu stručnu spremu potrebnu za učitelja ili stručnog suradnika, koja ima najmanje pet (5) godina radnog iskustva na odgojno-obrazovnim poslovima u osnovnoj ili srednjoj školi.

Uz prijavu na natječaj kandidati moraju priložiti u izvorniku ili ovjerenom presliku:

- životopis

- domovnicu

- diplomu o stečenoj višoj ili visokoj stručnoj spremi

- dokaz o radnom iskustvu na odgojno-obrazovnim poslovima (potvrda škole i ovjerena preslika radne knjižice) od najmanje 5 godina rada u osnovnoj ili srednjoj školi

- dokaz o položenom stručnom ispitu ili da je osoba oslobođena obveze polaganja

- uvjerenje nadležnog suda da osoba nije pod istragom i da se protiv osobe ne vodi kazneni postupak glede zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)

Ravnatelj se imenuje na vrijeme od 5 godina.

 Rok za podnošenje prijava kandidata je 8 dana od dana objave natječaja.

 Prijave s potrebnom dokumentacijom dostaviti na adresu: Osnovna škola Selca, n/p Školskom odboru, Šetalište Rajka Štambuka 2,21425 Selca u zatvorenoj omotnici s naznakom “Natječaj za ravnatelja - ne otvaraj”.

 Nepotpune i nepravodobno dostavljene ponude neće se razmatrati.

 O rezultatima natječaja kandidati će biti obaviješteni u roku od 45 dana od isteka roka za podnošenje prijave.